89 



Slægter af sædvanligt Udseende blevet omtalte ; nogle mangler 

 dog, f. Eks. Hul svøb {Chærophyllmn tenmlum L.), men de frem- 

 byder ikke meget af Interesse. Derimod er de to paa Tavlerne 

 604 og 605 afbildede ganske afvigende fra Skærmplanternes al- 

 mindelige Præg, og fortjener en udførligere Omtale. 



604. Strand-Mandstro, Eryngium maritimum L. 

 N. Strandtorn. 



Paa sandede Strandbredder og i Havklitter vokser en iøjne- 

 faldende, tornet Urt af blaagraat Udseende. Den er ganske glat, 

 og de brede grovt-nervede Blade løber ud i en Mængde stikkende 

 Takker. Individerne viser sig gærne lidt fra hverandre, hvad der 

 staar i Forbindelse med, at der udgaar Lysskud fra de lange og 

 og vidtrækkende underjordiske Organer. De nedre Blade er stil- 

 kede, medens Bladene opadtil paa Stænglen er siddende med om- 

 fattende Grund. Hen paa Sommeren udvikler der sig Blomster- 

 stande i Stænglens og Grenenes Spidser, og disse Stande samt de 

 omgivende Blade er gærne meget mere blaa i Farven end den øv- 

 rige Del af Planten. 



Denne Plante, som hedder Strand-Mandstro, og ogsaa 

 undertiden kaldes Strandtidsel, hører uagtet sit ganske af- 

 vigende Udseende til Skærmplanterne, hvad der fremgaar af 

 Blomstens Bygning (Fig. 3-4). Forneden findes en tydelig to- 

 rummet Frugtknude, dernæst følger fem Bægerblade, som er 

 meget stærkere udviklede end sædvanligt hos Skærmplanterne; de 

 er spidse og blaalige. Indenfor dem kommer fem smaa Kronblade 

 og fem Støvdragere med lange Traade, og inderst træffer vi to 

 Grifler. Blomsten er tydeligt førsthannet (Fig. 3 i hanligt Sta- 

 dium), saaledes som det er Reglen hos Skærmplanterne. 



Blomsterstanden er ikke en Skærm, men maa, da Blomsterne 

 er siddende, kaldes en Kurv, og de ved dens Grund siddende store 

 Blade bliver da Kurvsvøbblade. 



Strand-Mandstro er den eneste nordiske Art af en artsrig 

 Slægt {Eryngium), hvis Arter gennemgaaende har et fra de øvrige 

 Skærmplanter meget forskelligt Udseende ; mange af dem har lange, 

 linjeformede og tornrandede Blade i Roset og ligner flygtig set 

 forbavsende meget enkimbladede Planter. 



I Danmark er Strand-Mandstro ret hyppig ved de Kyster, 

 hvor der er Sandstrand; i Norge findes den blot ved Oslofjorden 

 og Skagerak-Kysten. Den bliver indtil en halv m høj og blomstrer 

 i Juli. 



